
**2021...online**

Milí žiaci,


už tradične si **22. apríla** pripomíname svetový Deň Zeme. Pri tejto príležitosti sme v minulosti organizovali rôzne aktivity, ktorými sme upozorňovali na potrebu chrániť Zem so všetkým, čo ju robí jedinečnou.

V predchádzajúcom školskom roku sme museli prispôsobiť naše aktivity pandemickým opatreniam a rovnako to bude aj tento rok. Verím, že nám to neuberie na nadšení a do naplánovaných aktivít sa zapojíme vo veľkom počte.

Naplánované aktivity:

1. **Školská súťaž o najoriginálnejší pozdrav ku Dňu Zeme**

**Zablahoželaj** našej krásnej planéte k jej sviatku.

**Vytvor pozdrav** s využitím akejkoľvek výtvarnej techniky, môžeš napísať aj osobné blahoželanie, alebo báseň.

Pozdrav odfoť, prípadne natoč kratučké video (ak si vytvoril zložitejší pozdrav) a pošli svojmu tr. učiteľovi, prípadne p. učiteľke Škoríkovej, **najneskôr** o týždeň **21.4.2021**. Žiaci, ktorí sa už budú vyučovať prezenčne, odovzdajú pozdrav osobne v škole.

1. **UZEMNI NUDU, OSLÁV DEŇ ZEME**

22.4.2021 **navštív** **múzeá online**:

**Slovenské múzeum ochrany prírody a jaskyniarstva** na [www.smopaj.sk](http://www.smopaj.sk/) ,

**Tribečské múzeum** na [www.tribecskemuzeum.sk](http://www.tribecskemuzeum.sk/).,

**Lesnícke a drevárske múzeum** na [www.ldmzvolen.sk](http://www.ldmzvolen.sk/).,

**Východoslovenské múzeum** na  https://www.vsmuzeum.sk/.

**Vihorlatské múzeum** na [www.muzeumhumenne.sk](http://www.muzeumhumenne.sk).

"Navštív na webe online produkciu múzeí - čo zaujímavé tam nájdeš, zdieľaj cez svoj Facebook, alebo sa registruj na www.ewobox.sk a zverejni svoje objavy vo vlastnom článku či videu.

A čo ak nie si bádateľský typ? Obdaruj Zem eko- piesňou, básňou, rytmizáciou či divadlom, natoč to na video a zdieľaj na Facebooku alebo na www.ewobox.sk."

1. **EkoKvíz - prvý celoslovenský online kvíz zameraný na environmentálne témy**

Využi možnosť vzdelávať sa v environmentálnych témach zaujímavou, interaktívnou a nenáročnou hravou formou. Zapoj sa do EkoKvízu. Začiatok kvízu je naplánovaný symbolicky na **Deň Zeme (22.4.)**, pričom kvíz bude možné hrať priamo na webovej stránke [ekokviz.eu](http://www.ekokviz.eu/) alebo prostredníctvom mobilnej aplikácie. Najšikovnejších hráčov s najvyšším počtom bodov **odmeníme cenami, ktoré budú hlavne ekologické, lokálne a udržateľné**. Kvíz je vhodný pre starších žiakov druhého stupňa.

Zisti viac už dnes na https://www.facebook.com/EkoKviz.eu/

Vyber si aktivitu, ktorá Ťa najviac oslovila. Zapojiť sa však môžeš do všetkých.

**OBNOVME NAŠU ZEM!**